Diari Oficial de la Generalitat Valenciana


Sumari del DOGV 4934, del 28-01-2005 (2005/660)

RESOLUCIÓ de 20 de gener de 2005, per la qual es corregixen errades de la Resolució de 15 de desembre del 2004, de la Direcció General de Recursos Humans, per la qual s'inicia el segon procediment de provisió establit en la Resolució de 4 de maig de 2004, per a la selecció i provisió de places de facultatiu especialista d'àrea de psiquiatria en les institucions sanitàries dependents de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4934

Data del DOGV
:   28-01-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/660


Data del document
:   20-01-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * metge
    * administració regional
    * concurs administratiu

RESOLUCIÓ de 20 de gener de 2005, per la qual es corregixen errades de la Resolució de 15 de desembre del 2004, de la Direcció General de Recursos Humans, per la qual s'inicia el segon procediment de provisió establit en la Resolució de 4 de maig de 2004, per a la selecció i provisió de places de facultatiu especialista d'àrea de psiquiatria en les institucions sanitàries dependents de la Conselleria de Sanitat. [2005/660]
  
S'ha advertit una errada en l'adjudicació publicada en l'annex V de la Resolució de 15 de desembre de 2004, de la Direcció General de Recursos Humans, per la qual s'inicia el segon procediment de provisió per a la selecció i provisió de places de facultatiu especialista d'àrea de psiquiatria en les institucions sanitàries dependents de la Conselleria de Sanitat (DOGV núm. 4.907, de 21.12.2004), quant a l'adjudicació realitzada a Salvador López Penalba, ja que el lloc adjudicat correctament és l'USM Àrea 1 Vinaròs i no l'Hospital de Vinaròs.
  
Atés que la correcció de l'errada té repercussió en l'annex IV de places oferides en la resolució, ja que en compte d'oferir-se 2 places en l'USM Àrea 1 Vinaròs se n'ha d'oferir només una, i s'ha d'incorporar una altra plaça en l'Hospital de Vinaròs. Se'n fa la correcció, es publica novament l'annex correcte de places oferides i s'obri un nou termini de presentació de sol·licituds de quinze dies hàbils a partir del dia següent a la publicació de la present resolució:
  
Tenint en compte l'obertura de nou termini de presentació de sol·licituds, es procedix a la fixació de nova data per a la realització de l'entrevista i s'anul·la l'anterior. Queden decaiguts en els seus drets els concursants que no hi compareguen.
  
Lloc: Conselleria de Sanitat. C/ misser Mascó, 31 de València.
  
Data: 31 de març de 2005
  
Hora: 17.00
  
No hi ha obligació d'entregar cap document per a aquells aspirants que hagueren entregat la seua sol·licitud i no estiguen interessats per la nova plaça oferida.
  
La present resolució pot ser impugnada pels interessats per mitjà de la interposició del recurs contenciós administratiu davant del Jutjat Contenciós Administratiu de València, en el termini de dos mesos, comptats a partir de la publicació de l'acte recorregut, de conformitat amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com en els articles 14 i 46 de la Llei 29/1998, de 13 de juliol, reguladora de la Jurisdicció contenciosa administrativa, i potestativament poden interposar el recurs de reposició, en el termini d'un mes, de conformitat amb els articles 116 i 117 de la referida Llei 30/92, segons la seua redacció modificada per la Llei 4/1999.